Δηλώσεις του Προέδρου της Βουλής κ. Ν. Κακλαμάνη

«Σήμερα η Βουλή των Ελλήνων υποδέχεται τον Πρόεδρο της Βουλής της Δημοκρατίας της Κορέας με πολλή χαρά και συγκίνηση, αλλά και την αποστολή που συνοδεύει το Πρόεδρο. Όπως του είπα και το Σάββατο το βράδυ που τον υποδέχτηκα στο αεροδρόμιο, η Ελλάδα και η Κορέα μπορεί να απέχουν χιλιάδες μίλια, αλλά είναι σαν να νιώθουμε πολύ κοντά, διότι μας ενώνει το αίμα 195 Ελλήνων που σκοτώθηκαν πολεμώντας για την ελευθερία της Κορέας.
Κύριε Πρόεδρε, η Βουλή των Ελλήνων, δι΄ εμού, σας απονέμει το Χρυσό Μετάλλιο, που είναι η ύψιστη τιμή σε ομολόγους μου. Απ' τη μία πλευρά θα δείτε είναι η προτομή της Θεάς Αθηνάς, της Θεάς της Σοφίας, που ξέρω ότι είστε λάτρης της αρχαίας Ελλάδος. Και ο πάπυρος που συνοδεύει τη βράβευση. 
Και ένα προσωπικό δώρο από εμένα για εσάς, ένας δερματόδετος φάκελος, όπου στην αριστερή πλευρά υπάρχει στα ελληνικά και στα αγγλικά ένα ποίημα ενός πολύ μεγάλου Έλληνα ποιητή του Κωνσταντίνου Καβάφη.
Και επειδή μου είπατε ότι 12 εκατομμύρια Κορεάτες έχουν δει το φιλμ Οδύσσεια, σας δίνω το λεύκωμα «Οι μικρές Οδύσσειες» από μια πολύ σημαντική έκθεση στο Περιστύλιο της Βουλής». 

